**«Облыстың, республикалық маңызы бар қаланың, астананың жергілікті атқарушы органының ішкі нарықта айналысқа жіберу үшін бағалы қағаздар шығару Қағидаларын бекіту туралы» Қазақстан Республикасы Қаржы министрінің 2025 жылғы 30 мамырдағы № 271 бұйрығына өзгерістер мен толықтырулар енгізу туралы» Қазақстан Республикасы Қаржы министрінің**

**2025 жылғы \_\_\_\_\_\_\_\_\_\_\_\_№ \_\_\_ бұйрығына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **№** | **Құрылымдық элемент** | **Қолданыстағы редакция** | **Ұсынылатын редакция** | **Негіздеме** |
| **1** | **2** | **3** | **4** | **5** |
| **Облыстың, республикалық маңызы бар қаланың, астананың жергілікті атқарушы органының ішкі нарықта айналысқа жіберу үшін бағалы қағаздар шығару қағидалары** | | | | |
| 1 | 5-тармақ | 5. Бағалы қағаздарды эмитент сауда-саттықты ұйыдастырушы қағидаларында белгіленген аукционды өткізу, қосымша орналастыру, қайта ашу, **жазылым жүргізу** жолымен орналастырылады. | 5. Бағалы қағаздарды эмитент сауда-саттықты ұйымдастырушы қағидаларында белгіленген аукционды өткізу, қосымша орналастыру, қайта ашу жолымен орналастырады. | Ашықтықты арттыру, нарықтық бағаны бұрмалау тәуекелін болдырмау, тартымдылықты арттыру және инвесторлар шеңберін кеңейту мақсатында.  Бағалы қағаздарды жазылу арқылы орналастыру әдісі өзектілігін жоғалтты, себебі ол нарықтық баға белгілеу тетіктерін толық қамтымайды және сауда ұйымдастырушыларының қолданыстағы қағидаларында көзделмеген.  Қазіргі әдіс (аукцион, қосымша орналастыру, және қайта ашу) ашықтықты, бәсекелестікті және бағалы қағаздардың құнын неғұрлым әділ айқындауды қамтамасыз етеді. |
| 2 | 16-тармақтың екінші бөлігі | 16. Эмитентке бағалы қағаздарды ішінара мерзімінен бұрын немесе толық мерзімінен бұрын өтеуге жол беріледі.  **Жоқ** | 16. Эмитентке бағалы қағаздарды ішінара мерзімінен бұрын немесе толық мерзімінен бұрын өтеуге жол беріледі.  **Ішінара мерзімінен бұрын немесе толық мерзімінен бұрын өтеу «Қазақстан тұрғын үй компаниясы» акционерлік қоғамының келісімі бойынша бағалы қағаздарды ішінара мерзімінен бұрын немесе толық мерзімінен бұрын өтеу күніне дейін кемінде күнтізбелік 30 (отыз) күн бұрын жүзеге асырылады.** | «Энергетикалық және коммуналдық секторларды жаңғырту» ұлттық жобасын іске асыру жөніндегі Жобалық кеңсе отырысының 2025 жылғы 11 қыркүйектегі № 12-04/Б-1433 хаттамасының 6-тармағын іске асыру.  Жергілікті атқарушы органның бюджеттік тәртібін арттыру мақсатында әлеуметтік тұрғын үй құрылысын (сатып алуды) қаржыландыру, инженерлік инфрақұрылымды қаржыландыру және «Энергетикалық және коммуналдық секторларды жаңғырту» бойынша ұлттық жобаларды іске асыру шеңберінде жергілікті атқарушы орган мемлекеттік бағалы қағаздары шығарады. |